नलों में गंदे पानी की शिकायत दूर करने का दावा
भवानीमंडी| जलदायविभाग एईएन राजेंद्र खंडेलवाल ने बताया कि पेयजल टंकी और पाइपलाइन में पुराना पानी रह जाने से रविवार को नलों से गंदा पानी आया था। इसका कुछ भाग टंकी में रह गया जो सोमवार को सप्लाई हो गया, लेकिन अब व्यवस्था सुधार दी गई है। मंगलवार से नलों से एकदम साफ पानी आएगा। उन्होंने यह भी बताया कि रामनगर में एक क्राॅस नाला निर्माण के दौरान विभाग की एक सर्विस लाइन तोड़ दी गई, जिससे पानी बह निकला। ध्यान रहे कि रविवार को नलों से एकदम पीले रंग का गंदा पानी आया था। इसके बाद सोमवार को सुबह की सप्लाई के समय भी यही स्थिति बनी रही थी।
hin_Deva hin_Deva